Laura Gehlhaar

Laura Gehlhaar (Düsseldorf, 1983ko urtarrilaren 8a) alemaniar idazle, aktibista eta entrenatzailea da. Gurpil-aulkian dabilen pertsona gisa dituen esperietziei buruz idazten du eta desgaitasuna duten pertsonen eskubideen alde borrokatzen da.

 Bizitza 
Hamaika urte zituela, miopatia diagnostikatu zioten, eta 21 urterekin gurpil-aulki bat erabiltzen hasi zen. Batxilergoa amaitu ondoren, gizarte-pedagogia eta psikologia ikasi zituen Herbehereetan eta Berlinen. Gero gizarte-langile gisa lan egin zuen, eta ondoren publizitate-idazle gisa. 2008az geroztik Berlinen bizi da.

Desgaitasuna duten pertsonen inklusioa Alemaniako gizartean areagotzearen alde egiten du. Berlinen egoitza duen Sozialhelden elkarteko kidea da. Bertan, besteak beste, Wheelmap mapa sustatzen du, non kokapen irisgarriak zerrendatu daitezkeen. Leidmedien.de blogean ere idazten du eta, besteak beste, kazetaritzak pertsona desgaituei buruz hobeto nola informatu dezakeenaren inguruko kontzientzia pizten saiatzen da.

2014tik aurrera, bere bizitzari buruz idazten du Frau Gehlhaar blogean. 2016ko irailean, Kann man da noch was machen? Geschichten aus dem Alltag einer Rollstuhlfahrerin liburua argitaratu zuen. Lorenz Meyer blogariarekin batera, «pertsona gurpil-aulkidunei buruzko txorakeria bingo» bat diseinatu zuen, sare sozialetan zabaldu zena. Alemaniako hainbat hedabidek elkarrizketatu dute, eta blogari eta aktibista gurpil-aulkidun ezagun gutxietako bat bezala aurkeztu dute.

 Lanak 

 Kann man da noch was machen?: Geschichten aus dem Alltag einer Rollstuhlfahrerin (2016)

 Erreferentziak 

 Kanpo estekak 

Kategoria:Düsseldorfeko jendea
Kategoria:Alemaniako giza eskubideen aldeko ekintzaileak
Kategoria:Pertsona desgaituen eskubideen aldeko ekintzaileak
Kategoria:Giza eskubideen aldeko emakumeak
Kategoria:Desgaitasuna duten aktibistak
Kategoria:Alemaniako fikzioz kanpoko idazleak
Kategoria:Alemanezko idazleak
Kategoria:XXI. mendeko emakume idazleak
Kategoria:Desgaitasuna duten idazleak
Kategoria:Coaching
Kategoria:Emakume blogariak